Die PNS is ᾿n onafhanklike Trust wat in 1990 gestig is, om fondse vir navorsing en tegnologie-oordrag te bewillig, ten einde die Suid-Afrikaanse voerbedryf se afhanklikheid van ingevoerde proteïen vir diereproduksie te verminder. Aangeheg is die aansoekvorms vir die befondsing van navorsingsprojekte. Die addisionele inligting bevat riglyne oor die indien van aansoeke, vir die opstel van begrotings en vir die saamstel van 'n bestuursopsomming.
In geval van nuwe aansoeke, moet slegs die aansoekvorm en 'n bondige bestuursopsomming teen 30 April 2021 ingedien word. Sodra die aansoeke oorweeg is, word navorsers in kennis gestel van besluite, en mag versoek word om 'n volledige projekplan en literatuuroorsig in te dien.
Soos aangedui in die riglyne ten opsigte van die indien van aansoeke, is dit van besondere belang dat navorsers sal aandui in welke mate hul projek in ooreenstemming is met die PNS se missie, en ook sal kwantifiseer in welke mate die projek 'n bydrae sal lewer tot 'n vermindering van die tekort aan proteïen vir diereproduksie in RSA.
Aan navorsingsadministrateurs: 'n afskrif van dié brief, asook die aangehegte dokumente, moet aangestuur word aan die betrokke navorsers om te verseker dat hulle alle inligting beskikbaar het.